મારા બાળપણમાં મેં ૨૦ વર્ષની ઉમરે ઘર છોડ્યું ત્યાં સુધી જન્મદિવસ ઉજવવાનો રીતરિવાજ નહોતો. હું ૧૯૬૩માં ગુજરાત પહોંચીને ઇસુસંઘ નામના સંન્યાસસંઘમાં જોડાયા પછી જન્મદિવસની ઉજવણીની અને જન્મદિવસ મુબારકના સુભેચ્છા-પત્રો મોકલવાની પ્રથા શરૂ થઈ. અભ્યાસ અને આંતરરાષ્ટ્રીય વિશ્વપત્રકાર સંમેલન માટે હું દેશવિદેશમાં ખૂબ ફર્યો છું. એટલે દેશના વિવિધ શહેરોમાં તેમ જ વિવિધ દેશોમાં પણ મારો જન્મદિવસ હું ઉજવી શક્યો છું. છતાં મારાં નજીકના સગાસંબંધીઓ સાથે મેં કદી મારો જન્મદિવસ ઉજવ્યો નહોતો.